CELEX: 62010FN0081
Language: mt
Date: 2010-09-24 00:00:00
Title: Kawża F-81/10: Rikors ippreżentat fl- 24 ta’ Settembru 2010 — Praskevicius vs Il-Parlament

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/66
            
         Rikors ippreżentat fl-24 ta’ Settembru 2010 — Praskevicius vs Il-Parlament
   (Kawża F-81/10)
   ()
   2010/C 301/108
   Lingwa tal-kawża: il-Franċiż
   
      Partijiet
   
   
      Rikorrent: Vidas Praskevicius (Lussemburgu, il-Lussemburgu) (rappreżentanti: P. Nelissen Grade u G. Leblanc, avukati)
   
      Konvenut: Il-Parlament Ewropew
   
      Suġġett
   
   Annullament tad-deċiżjoni tal-konvenuta li ma tinkludix lir-rikorrent fil-lista ta’ uffiċjali promossi fil-grad AD6 abbażi tal-proċedura ta’ promozzjoni 2009 u talba għall-kumpens għad-danni morali subiti.
   
      Talbiet tar-rikorrent
   
   
               —
            
            
               tannulla d-deċiżjoni tal-Awtorità tal-Ħatra, tal-21 ta’ Ġunju 2010, li tiċħad l-ilment tar-rikorrent;
            
         
               —
            
            
               tannulla d-deċiżjoni tal-Awtorità tal-Ħatra, tal-24 ta’ Novembru 2009, innotifikata fit-2 ta’ Diċembru 2009, li ma tinkludix lir-rikorrent fil-lista ta’ uffiċjali promossi fil-grad AD6 abbażi tal-proċedura ta’ promozzjoni 2009;
            
         
               —
            
            
               tindika lill-Awtorità tal-Ħatra l-effetti li jġib miegħu l-annullament tad-deċiżjonijiet ikkontestati u, b’mod partikolari l-klassifikazzjoni fil-grad AD 6, kif ukoll ir-retroattività tal-promozzjoni fil-grad AD 6 mid-data ta’ meta din kellha ssir effettiva, jiġifieri, l-1 ta’ Jannar 2009;
            
         
               —
            
            
               tagħti lir-rikorrent EUR 500 bħala kumpens għad-danni morali subiti;
            
         
               —
            
            
               tikkundanna lill-Parlament Ewropew għall-ispejjeż.